సింధు లోయ నాగరికత ప్రధానంగా మిగులు వ్యవసాయ ఉత్పత్తి, వాణిజ్యం కొనసాగించబడిన పట్టణ సంస్కృతిగా గుర్తించబడింది. రెండోదిగా దక్షిణ మెసొపొటేమియాలో సుమెరుతో వాణిజ్యం గుర్తించబడింది. మొహెంజో-దారో, హరప్ప రెండూ సాధారణంగా "విభిన్నమైన నివాస గృహాలు, చదునైన పైకప్పు గల ఇటుక గృహాలు, శక్తివంతమైన పరిపాలనా, మత కేంద్రాలు" గా వర్గీకరించబడ్డాయి. ఇటువంటి సారూప్యతలు పట్టణ ప్రామాణిక వ్యవస్థ ఉనికికి వాదనలకు దారితీసినప్పటికీ ప్రణాళిక, సారూప్యతలు ఎక్కువగా సెమీ-ఆర్తోగోనలు రకం పౌర ప్రణాళిక కారణంగా ఉన్నాయి. మొహెంజో-దారో, హరప్పా ప్రణాళిక పోలిక వారు వాస్తవానికి చాలా భిన్నమైన పద్ధతిలో అమర్చారని చూపిస్తుంది.

మరోవైపు సింధు లోయ నాగరికత బరువులు, కొలతలు చాలా ప్రామాణికమైనవిగా సమితి స్థాయికి అనుగుణంగా ఉన్నాయి. విలక్షణమైన ముద్రలను ఇతర అనువర్తనాలుగా ఉపయోగించారు. బహుశా ఆస్తిని గుర్తించడానికి, వస్తువుల రవాణా కోసం గుర్తించి ఉంటారని భావించారు. రాగి, కంచు వాడుకలో ఉన్నప్పటికీ, ఇనుము ఇంకా ఉపయోగించబడలేదు. "పత్తిని బట్టల కోసం నేయడం, రంగు వేయడం జరిగింది; గోధుమలు, బియ్యం, అనేక రకాల కూరగాయలు, పండ్లు పండించబడ్డాయి; హంప్డు ఎద్దుతో సహా అనేక జంతువులను పెంపకం చేశారు," అలాగే " కోడి పందాలు". చక్రంతో-తయారు చేసిన కుండలలో కొన్ని జంతు, రేఖాగణిత మూలాంశాలతో అలంకరించబడినవి. ఇవి అన్ని ప్రధాన సింధు ప్రదేశాలలో అధికంగా కనుగొనబడ్డాయి. ప్రతి నగరానికి కేంద్రీకృత పరిపాలన (మొత్తం నాగరికత కాకపోయినా) వెల్లడైన సాంస్కృతిక ఏకరూపత ఉన్నట్లు ఊహించబడింది; ఏదేమైనా, అధికారం వాణిజ్య సామ్రాజ్యవాదంతో ఉందా అనేది అనిశ్చితంగా ఉంది. సింధు నది వెంట హరప్పన్లకు అనేక వాణిజ్య మార్గాలు ఉన్నాయి. ఇవి పర్షియను గల్ఫు మెసొపొటేమియా, ఈజిప్టు వరకు వెళ్ళాయి. వర్తకం చేసిన కొన్ని విలువైన వస్తువులు కార్నెలియను, లాపిసు లాజులి ఉన్నాయి.

స్పష్టమైన విషయం ఏమిటంటే హరప్పను సమాజం పూర్తిగా శాంతియుతంగా లేదు. మానవ అస్థిపంజర అవశేషాలు దక్షిణాసియా చరిత్రలో కనుగొనబడిన అత్యధిక గాయం (15.5%) కలిగినవిగా ప్రదర్శిస్తున్నాయి. హరప్పాలో కుష్టు వ్యాధి, క్షయవ్యాధి ఉన్నట్లు పాలియోపాథలాజికలు విశ్లేషణ నిరూపించింది. ఏరియా జి (నగర గోడలకు ఆగ్నేయంలో ఉన్న అస్థిపంజరం) నుండి అస్థిపంజరాలలో వ్యాధి, గాయం రెండూ ఎక్కువగా ఉన్నాయి. ఇంకా క్రానియో-ఫేషియలు గాయం, ఇన్ఫెక్షను కాలక్రమేణా అధికరించింది. అనారోగ్యం, గాయం మధ్య నాగరికత కూలిపోయిందని ఇది నిరూపిస్తుంది. అవశేషాలను పరిశీలించిన బయో ఆర్కియాలజిస్టులు మార్చురీ ట్రీట్మెంటు ఎపిడెమియాలజీలో తేడాలకు సంయుక్త సాక్ష్యాలుగా ఉన్నట్లు సూచిస్తున్నాయి. హరప్పలోని కొంతమంది వ్యక్తులు, సమాజాలు ఆరోగ్యం, భద్రత వంటి ప్రాథమిక వనరులకు ప్రాధ్యాన్యత ఇవ్వడం విస్మరించారని భావిస్తున్నారు. ఇది ప్రపంచవ్యాప్తంగా క్రమానుగత సమాజాల ప్రాథమిక లక్షణంగా భావించబడుతుంది.

సంస్కృతి-ఆర్ధికం
చరిత్ర
Early symbols similar to Indus script
Archaeology